CELEX: 62021CN0231
Language: el
Date: 2021-04-12 00:00:00
Title: Υπόθεση C-231/21: Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 12 Απριλίου 2021 — IA

21.6.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 242/13
            
         
      Αίτηση προδικαστικής αποφάσεως την οποία υπέβαλε το Verwaltungsgerichtshof (Αυστρία) στις 12 Απριλίου 2021 — IA
      (Υπόθεση C-231/21)
      (2021/C 242/17)
      Γλώσσα διαδικασίας: η γερμανική
      
         Αιτούν δικαστήριο
      
      Verwaltungsgerichtshof
      
         Διάδικοι στην υπόθεση της κύριας δίκης
      
      
         Αναιρεσείων: IA
      
         Αναιρεσίβλητη διοικητική αρχή: Bundesamt für Fremdenwesen und Asyl
      
         Προδικαστικά ερωτήματα
      
      
                  1)
               
               
                  Νοείται ως φυλάκιση κατά το άρθρο 29, παράγραφος 2, δεύτερη περίοδος, του κανονισμού (ΕΕ) 604/2013 (1), ακόμη και η ακούσια νοσηλεία του ενδιαφερόμενου προσώπου στο ψυχιατρικό τμήμα νοσηλευτικού ιδρύματος (εν προκειμένω λόγω των κινδύνων της ψυχικής νόσου για τον ίδιο και για τους τρίτους) η οποία έλαβε χώρα κατόπιν άδειας δικαστηρίου;
               
            
                  2)
               
               
                  Σε περίπτωση καταφατικής απαντήσεως στο πρώτο ερώτημα:
                  
                              α)
                           
                           
                              Είναι δυνατή εν πάση περιπτώσει η παράταση της προθεσμίας του άρθρου 29, παράγραφος 2, πρώτη περίοδος, του ανωτέρω κανονισμού, σε ένα έτος –με δεσμευτική ισχύ έναντι του ενδιαφερομένου– σε περίπτωση φυλάκισής του από το κράτος μέλος που υπέβαλε το αίτημα;
                           
                        
                              β)
                           
                           
                              Εάν όχι, για πόσο χρονικό διάστημα επιτρέπεται να δοθεί παράταση, μήπως μόνον για εκείνο,
                           
                        
                              αα)
                           
                           
                              κατά το οποίο διήρκεσε πραγματικά η φυλάκιση ή
                           
                        
                              ββ)
                           
                           
                              κατά το οποίο αναμένεται να διαρκέσει συνολικά η φυλάκιση και υπολογίζεται από τότε που ενημερώθηκε το υπεύθυνο κράτος μέλος σύμφωνα με το άρθρο 9, παράγραφος 2, του κανονισμού (ΕΕ) 1560/2003 (2),
                           
                        πλέον, κατά περίπτωση, μιας εύλογης προθεσμίας για τη διοργάνωση νέας μεταφοράς;
               
            
         (1)  Κανονισμός (ΕΕ) 604/2013 του Ευρωπαϊκού Κοινοβουλίου και του Συμβουλίου, της 26ης Ιουνίου 2013, για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης διεθνούς προστασίας που υποβάλλεται σε κράτος μέλος από υπήκοο τρίτης χώρας ή από απάτριδα (ΕΕ 2013, L 180, σ. 31).
      
         (2)  Κανονισμός (ΕΚ) 1560/2003 της Επιτροπής, της 2ας Σεπτεμβρίου 2003, για τα μέτρα εφαρμογής του κανονισμού (ΕΚ) αριθ. 343/2003 του Συμβουλίου για τη θέσπιση των κριτηρίων και μηχανισμών για τον προσδιορισμό του κράτους μέλους που είναι υπεύθυνο για την εξέταση αίτησης ασύλου που υποβάλλεται σε κράτος μέλος από υπήκοο τρίτης χώρας (ΕΕ 2014, L 39, σ. 1).